《南湖史君制暗香汤奇甚赋二绝求之》
宋代·陈深

雾阁云窗深闭春，微闻玉杵捣清声。
玄霜只许云英见，地上诗人渴梦生。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。